Likumprojekts

**Grozījumi Autopārvadājumu likumā**

Izdarīt Autopārvadājumu likumā (Latvijas Republikas Saeimas un Ministru Kabineta Ziņotājs, 1995, 20. nr.; 1997, 8. nr.; 1998, 24. nr.; 1999, 21. nr.; 2001, 1., 12. nr.; 2002, 12. nr.; 2003, 23. nr.; 2004, 10. nr.; 2005, 2., 12. nr.; 2006, 1., 15. nr.; 2007, 10., 15. nr.; 2008, 3., 24. nr.; Latvijas Vēstnesis, 2010, 174., 206. nr.; 2011, 80. nr.; 2013, 40. nr.; 2015, 91. nr.; 2017, 128., 203. nr.; 2019, 129. nr.; 2020, 123. nr.) šādus grozījumus:

1. Aizstāt visā likumā, izņemot pārejas noteikumus, vārdus "republikas pilsētas pašvaldība", "republikas pilsētas dome" un "republikas pilsēta" (attiecīgā skaitlī un locījumā) ar vārdiem "valstspilsētas pašvaldība" (attiecīgā skaitlī un locījumā).
2. Papildināt pārejas noteikumus ar 47. punktu šādā redakcijā:

"47. Speciālā atļauja (licence) un licences kartīte pasažieru pārvadājumiem ar taksometru, kuru līdz 2021. gada 30. jūnijam izsniegusi Valmieras pilsētas pašvaldība un Jēkabpils pilsētas pašvaldība, ir spēkā līdz tās derīguma termiņa beigām pasažieru komercpārvadājumiem ar taksometriem attiecīgajos plānošanas reģionos."

Likums stājas spēkā 2021. gada 1. jūlijā.

Satiksmes ministrs

T. Linkaits